গুৱাহাটীৰ বৰঝাৰস্থিত লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমান বন্দৰত আজি বৃহৎ পৰিমাণৰ সোণসহ এগৰাকী যাত্ৰীক আটক কৰা ঘটনাই চাঞ্চল্যৰ সৃষ্টি কৰিছে। এয়াৰ ইণ্ডিয়া বিমানৰ এগৰাকী যাত্ৰীৰ পৰা জব্দ কৰা উক্ত সোণখিনিৰ ওজন হ'ব প্ৰায় ৬ কিলোগ্ৰাম।
প্ৰাপ্ত তথ্য মতে, কেন্দ্ৰীয় ঔদ্যোগীক সুৰক্ষা বাহিনী চমুকৈ চি আই এছ এফে চলাই থকা নিয়মীয়া তালাচীৰ সময়ত এয়াৰ ইণ্ডিয়াৰ উক্ত যা্ত্ৰী গৰাকীৰ পৰা ২ কোটি টকা মূল্যৰ সোণখিনি জব্দ কৰে।
আটকাধীন যাত্ৰীজনক মিজোৰামৰ আইজলৰ লালথিথাল লিয়ানা বুলি চিনাক্ত কৰা হৈছে। চি আই এছ এফৰ সূত্ৰই জানিবলৈ দিয়া মতে আইজলৰ পৰা গুৱাহাটী অহাৰ পথত এগৰাকী ব্যক্তিয়ে তেওঁৰ হাতত সোণখিনি গতাই দিছিল। আইজলৰ পৰা এখন ছুপাৰ বাছেৰে তেওঁ গুৱাহাটী আই এছ বি টিত উপস্থিত হৈছিল।
চি আই এছ এফৰ সূত্ৰটোৱে লগতে জনাই যে ধৃত লোকজনৰ গুৱাহাটীৰ পৰা সোণখিনি কলকাতালৈ নিয়াৰ পৰিকল্পনা আছিল। ঘটনা সম্পৰ্কত আৰু অধিক তথ্যৰ বাবে তদন্ত চলাই থকা হৈছে বুলি জানিব পৰা গৈছে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
